Şövqi Hüseynov

**Hüseynov Şövqi Ərəstun oğlu** () — Azərbaycan teatr və kino aktyoru, Azərbaycan Respublikasının (2002) və Kalmıkiyanın RF (2016) Əməkdar artisti, "Qızıl Dərviş"(2006) və "Zirvə" (2015) mükafatları laureatı, "Stanislavski" medalı laureatı (2015).

## Həyatı
Şövqi Hüseynov 1972-ci il avqust ayının 9-da Cəlilabad rayonunda anadan olub. 1989-cu ildə İncəsənət Universitetinin dram teatr və kino aktyoru fakültəsinə daxil olmuşdur. Xalq artisti, professor Cənnət Səlimovadan dərs alıb. 1991-ci ildən Cənnət xanımın rəhbərliyi ilə fəaliyyət göstərən Bakı Kamera Teatrında aktyor vəzifəsində fəaliyyətə başlamışdır 2000-ci ildən həm də dublyaj fəaliyyəti ilə məşğuldur. 2009-cu ildən Azərbaycan Dövlət Gənc Tamaşaçılar Teatrının, 2014-cü ildən Akademik Musiqili Teatrın aktyorudur. 2018-ci ildən Azərbaycan Dövlət Mədəniyyət və İncəsənət Universitetinin müəllimidir.

## Mükafatları
İranda, Türkiyədə, Moskvada, Kiyevdə, Moldovada, Belarusiyada, Şri-Lankada, Makedoniyada keçirilən beynəlxalq teatr festivallarının laureatı olmuşdur.
Azərbaycan Respublikasının əməkdar artistidir. 9 may 2012-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 7 may 2020-ci ildə, 7 may 2021-ci ildə, 10 may 2022-ci ildə və 8 may 2025-ci ildə Prezident Mükafatına layiq görülmüşdür. 10 mart 2015-ci ildə Milli Teatr günü Azərbaycan Dövlət Musiqili Teatrın səhnəsində "O olmasın bu olsun" tamaşasında ifa etdiyi Məşədi İbad roluna görə "Zirvə" mükafına layiq görülüb. 29 oktyabr 2015-ci ildə Kalmıkiya Respublikasının Teatr Xadimləri İttifaqı tərəfindən "Stanislavski" medalına layiq görülüb.

Şövqi Hüseynov 2018-ci ildə İranın Təbriz şəhərində keçirilən "Əlif" beynəlxalq teatr festivalında "Dəlinin qeydləri" tamaşasındakı Aksenti İvanoviç roluna görə, Ən yaxşı kişi rolu nominasiyasında birinci mükafata layiq görülüb.

2016-cı ildə Makedoniyanın Bitola şəhərində keçirilən Beynəlxalq Teatr Festivalının Qran-Pri mükafatına layiq görülüb.

2024-cü ildə "Cəfər Cabbarlı" mükafatına layiq görülmüşdür.

* Aktrisa Şəbnəm Hüseynovanın həyat yoldaşıdır.

## Teatrda oynadığı rollar
# Qazı ("Danabaş kəndinin əhvalatları", Cəlil Məmmədquluzadə)
# Skapen ("Skapenin kələyi", Jan Batist Molyer)
# Poprışşin ("Dəlinin qeydləri", Nikolay Vasilyeviç Qoqol) (mono tamaşa)
# Kin ("Edmund Kin", Qriqori Qorin)
# Vəzir ("Vəziri-xani-Lənkəran", Mirzə Fətəli Axundzadə
# Dərviş ("Müsyö Jordan və Dərviş Məstəli şah", Mirzə Fətəli Axundzadə)
# Narahat adam ("Ruh", Kamal Abdulla)
# Raffael ("Don Raffael-trombonçu", Peppino de Filippo)
# Ramiz ("Şirə bənzər", Rüstəm İbrahimbəyov)
# Kişi ("Bir…iki…bizimki", Kamal Abdulla)
# Qıvrımsaç ("Sən məni atmazsan ki…", Con Steynbek)
# Kontrabasçı ("Kontrabas", Patrik Züskind) (mono tamaşa)
# Salyeri ("Mosart və Salyeri", Aleksandr Sergeyeviç Puşkin)
# Don Quan ("Daş qonaq", Aleksandr Sergeyeviç Puşkin)
# Yaqo ("Otello", Uilyam Şekspir)
# Motl ("Mavi yuxular", Şolom Aleyxem)
# Şifone ("Mizantrop", Ejen Labiş)
# Manıs ("İtlər", İlqar Fəhmi və Oqtay Kazımi)
# Feyerbax ("Mən Feyerbaxam", Tankret Dorst) (mono tamaşa)
# Tanrıverdi ("Hekayəti-xırsi-quldurbasan", Mirzə Fətəli Axundzadə)
# Kral ("Eskorial", Mişel de Gelderode)
# Vladimir ("Qodo həsrətində", Semuel Bekket)
# Lopaxin ("Albalı bağı", Anton Pavloviç Çexov)
# Şeyx Sənan ("Şeyx Sənan", Hüseyn Cavid)
# Aydın ("Aydın", Cəfər Cabbarlı)
# Savalan ("Məhv olmuş gündəliklər", İlyas Əfəndiyev)
# Merkisio ("Romeo və Culyetta", Vilyam Şekspir)
# Markiz ("Markolfa", Dario Fo)
# III Riçard ("III Riçard", Vilyam Şekspir)
# İnqilab ("Miras", Hüseynbala Mirələmov)
# Məşədi İbad ("O olmasın, bu olsun", Üzeyir Hacıbəyov — Azərbaycan Dövlət Musiqili Teatrı)
# Oqtay ("Oqtay Eloğlu", Cəfər Cabbarlı)
# Kavaler ("Mehmanxana Sahibəsi", Karlo Qaldoni)
# Estraqon ("Qodo həsrətində", Camuel Bekket — Akademik Musiqili Teatr)
# Mir Cəfər Bağırov ("Nuri-didə Ceyhun", Əli Əmirli — Akademik Musiqili Teatr)
# Tülkü ("Balaca Şahzadə", Antuan De-Sent Ekzüperi — Akademik Musiqili Teatr)
# Mebius ("Dəlixanada Qətl", Fridrix Dürrenmatt)

## Filmoqrafiya
# Anlamaq istəyirəm (film, 1980) (ikiseriyalı bədii film) — (AZTV dublyajı) film səsləndirən: Əhməd (Mikayıl Kərimov);Zeynal (Eldəniz Rəsulov);Fazil (Hamlet Qurbanov)
# Bütün Azərbaycan əsgər olmalı (1997, film-tamaşa)
# Məhv olmuş gündəliklər (film, 1999) — rol: Qənimət
# Sabiqlər (film, 1999)
# Şirin bülbül (film, 2000) — rol: Jurnalist
# "Edelveys" və dəmir biləklər (film, 2001)
# Qeybdən gələn səs (film, 2002) — rol: Müşfiq
# Tənha durna uçuşu (film, 2003) — film səsləndirən: Nəsib (Ötkəm İsgəndərov)
# Almas Yıldırım (film, 2004) — rol: agent;kəndli
# Toy (II) (2004, film-tamaşa)
# Abbas Səhhət (film, 2007) (qısametrajlı sənədli film) (AzTV) — mətn oxuyan
# Cavid ömrü (film, 2007) — film səsləndirən: Mikayıl Müşfiq (Qurban Məsimov)
# Seans (veriliş, 2007) — Verilişdə iştirak edən
# Zəlimxan dastanı (film, 2007) — Mətni oxuyan
# Günaydın, mələyim! (film, 2008) — rol
# Aşiqlər (film, 2008) — rol: NKVD işçisi
# Üç zirvənin fatehi (film, 2008)
# Cavad xan (film, 2009) — film səsləndirən: Hüseynqulu xan (Anar Fərəcbəyli)
# Qaydasız döyüş (film, 2009) — rol: kapitan Ağayev
# Rəfibəylilər (film, 2009)
# Yaddaş (film, 2010) – rol: Azər
# Aktrisa (film, 2011) (tammetrajlı bədii film) — rol: Murad Babayev
# Bir gün olmasam... (film, 2012) — Mətni oxuyan
# Pərvanələrin rəqsi (serial, 2012) — rol: Tofiq Qüdrətov
# Yaşadan, yaşayan Yaşar (film, 2012) — Mətni oxuyan
# Dərvişin qeydləri (film, 2013) — rol: karvansaraçı
# Sonuncu fəsil (teleserial, 2013) — rol: Sədi Zamanlı
# Qaynanamız (teleserial, 2015) — rol: İmaş
# Xeyirlə şərin rəqsi (film, 2015) — rol: Qulam
# Vicdan haqqı (teleserial, 2016)
# Yalan (film, 2005) — film səsləndirən: Vasif (Elçin Əhmədov)
# Məhkumlar (film, 2006) — film səsləndirən: Eldar (Ramil Zeynalov)
# Tahirənin İntiqamı (serial,2009) — film səsləndirən: Fazil (Tariyel Qasımov)
# Tanrının xilas əli (film, 2023) — film səsləndirən: Tofiq
# Vətəndaş A
# İmtina

## İstinadlar

## Xarici keçidlər
* "O olmasın, bu olsun" yeni quruluşda təqdim olunub
* Teatrlara dövlət qayğısı gücləndirilir